ท่านผู้อ่านที่รัก
แม้ในฤดูกาลตลาดเร่หาคู่สมรสส่วนใหญ่
จะมีแบบแผนที่เดาทิศทางได้
ผู้เขียนเองกลับชอบที่สุดในยามที่มี…
เรื่องน่าประหลาดใจ
ว่ากันว่าความประหลาดใจนั้น
ประกอบด้วยความลับและความเร็วครึ่งต่อครึ่ง
และเมื่อคืนนี้
มีการประกาศที่รวดเร็วปานสายฟ้าแลบโดยแท้
เราหมั้นกันแล้ว!
ไฮยาซินธ์ พี่ว่าเพเนโลปี้จะหายใจไม่ออกเอานะ
ก็แค่เรารู้จักพี่เพเนโลปี้มานานหลายปี
แต่ตอนนี้จะได้เป็นพี่สาวจริงๆ แล้ว
แม่ดีใจกับลูกทั้งสองคนมากจ้ะ
ขอบคุณค่ะเลดี้บริดเจอร์ตัน
ทำไมทำหน้าเหยเกแบบนั้นล่ะ
ไม่อยากเชื่อว่าพี่จะแต่งงาน
ก่อนผมจะโตทันได้ออกไปท่องราตรีกับพี่สักคืน
เสียใจด้วยนะน้อง
ขอตัวค่ะ
ให้ฉันไปคุยเถอะนะคะ
เอโลอีส เอโลอีส เดี๋ยวสิ
พี่ชายแท้ๆ ของฉัน
นี่เอาจริงรึ
เกิดขึ้นมานานเท่าไรแล้ว
ไม่นานนี้เอง ฉันก็ประหลาดใจไม่แพ้เธอ
แต่เธอมีใจให้เขามานานเท่าใด
ไม่ต้องตอบ ที่จริงฉันไม่อยากรู้
เธอแต่งงานกับเขาไม่ได้นะ
- เอโลอีส… - เขารู้หรือเปล่า ว่าเธอคือวิสเซิลดาวน์
ไม่ เขาไม่รู้ ขอร้อง เอโลอีส อย่าบอกเขานะ
คอลินไม่เหมือนลอร์ดเดบลิง เขาจะไม่ออกจากบ้านไปทีละเป็นปีๆ
เขาต้องรู้จนได้
และจนกว่าเขาจะรู้จักตัวจริงของเธอ
เขาไม่มีทางจะรักเธอได้จริง
เธอพูดถูก แต่ขอร้อง
ให้เขาได้รู้ความจริงจากปากฉัน
ฉันแค่ขอเวลาหาจังหวะเหมาะๆ
แต่ฉันจะบอกเขาแน่ ฉันสัญญา
ก็ได้
เกิดอะไรขึ้น
เธอไม่พอใจ ซึ่งก็เข้าใจได้
แต่จะลงเอยด้วยดี
ผมแน่ใจ
ไม่ว่าเรื่องนั้นเกิดขึ้นได้อย่างไร…
นั่นย่อมเป็นช่วงเวลาน่าอัศจรรย์ของคู่รักแสนสุข
(บริดเจอร์ตัน: วังวนรัก เกมไฮโซ)
มาซื้อวิสเซิลดาวน์!
- วิสเซิลดาวน์ถูกๆ - วิสเซิลดาวน์!
- มาเลย มารับวิสเซิลดาวน์ - เอาฉบับหนึ่ง
(จุลสารข่าวสังคมเลดี้วิสเซิลดาวน์)
นั่นเลดี้วิสเซิลดาวน์รึ
จุลสารของหล่อนออกจะธรรมดาสามัญสำหรับคุณ
กุลสตรีที่กล้าพูดอย่างใจคิด ไม่ใช่สิ่งธรรมดาสามัญแม้แต่น้อย
อันที่จริง ฉบับนี้คุณเองก็ควรอ่าน
อะไร
"ว่ากันว่าความประหลาดใจนั้น ประกอบด้วยความลับและความเร็วครึ่งต่อครึ่ง
และเมื่อคืนนี้ มีการประกาศที่รวดเร็วปานสายฟ้าแลบโดยแท้"
ต้องอ่านต่อดังๆ ด้วยรึ มิสเตอร์แดงก์เวิร์ธ
ถ้าเราใช้สมองอ่าน
เดี๋ยวจะไม่เหลือเชาวน์ปัญญาไปเลี้ยงลูกในท้อง
ตอนคุณแม่ตั้งท้องเธอ คงต้องอ่านหนังสือเยอะมากแน่ๆ
และยังเขียนต่อว่า
"นี่อาจเป็นเรื่องน่าประหลาดใจต่อทุกคน
เมื่อมิสเตอร์บริดเจอร์ตันซึ่งร่ำลือกันว่ามีน้ำใจ ช่วยมิสเฟทเธอริงตันหาสามี
กลับทำให้ทั้งสองมาพบรักกันแทน"
เอามานี่
คอลิน บริดเจอร์ตันหมั้นหมายกับ มิสเพเนโลปี้ เฟทเธอริงตันแล้ว
เรื่องนี้พี่มีส่วนเกี่ยวข้องด้วยไหมนี่
ไม่เกี่ยวเลยแม้แต่น้อย
แต่ได้ข่าวแล้วก็ค่อนข้างพอใจ
ถึงเมืองนี้จะขาดความงามตามธรรมชาติ แต่กลับมีความบันเทิงมากมายให้ติดตาม
จะสูดอากาศสดชื่นไปทำไม เมื่อมีข่าวซุบซิบสดใหม่ให้ตามเสพ
โอยตายจริง
เราไม่ทันระวังตัวแค่สัปดาห์เดียว
แม่สาวพราวพริ้งปฏิเสธน้ำมะนาว จากมาร์ควิสของเราเสียแล้ว
นึกออกเลยว่าแม่วิสเซิลดาวน์ จะใช้ภาษาภาพพจน์อย่างไร
หล่อนจะต้องเปรียบเรากับผลไม้เปรี้ยว
ไม่ก็ยกคำคมเจ็บแสบ มาเหน็บเราต่อหน้าธารกำนัล
มาแล้วพ่ะย่ะค่ะ
อ่านให้เราฟังสิ
"มิสฟรานเชสก้า บริดเจอร์ตัน ก็ฉวยโอกาสจากฤดูสังคมนี้เต็มที่
ดูเหมือนสายตาเจ้าหล่อน จะมองผ่านมาร์ควิสซามาดานี
ไปจับจ้องจอห์น สเตอร์ลิง เอิร์ลแห่งคิลมาร์ตินแทนเสียแล้ว
เป็นคู่ที่เหมาะกันไม่ใช่น้อย"
แค่นั้นรึ
ใช่แล้วพ่ะย่ะค่ะ
หวังว่าจะไม่ได้คิดอกุศลอยู่นะคะ
ในเมื่อเรากำลังกลับบ้านประจำตระกูล
ผมแค่ชื่นชมศรีภรรยาผู้งามเลิศ
ผู้กำลังจะเป็นแม่ของลูกผมครับ
อยากรีบบอกทุกคนจะแย่
ตื่นเต้นเสียจนอยากประกาศ ให้รู้กันทั้งเมย์แฟร์!
ลูกรักของแม่
มาถึงเสียที
เริ่มอยากเดินทางไกลบ่อยๆ แล้วสิ หากจะต้อนรับกันแบบนี้ทุกครั้ง
คุณพี่ สวัสดี
หนูด้วยจ้ะ
แล้วนายกลับมาจากที่ไหน
- แค่ออกไปเดินเล่นยามเช้า - อ้อ
เมื่อเช้าได้อ่านข่าวน่าพิลึกจากวิสเซิลดาวน์
อ้าว ข่าวอะไรคะ
คุณพี่ต้องบอกนะคะ
คุณพี่ช้า น้องบอกเอง
พี่คอลินหมั้นกับพี่เพเนโลปี้ เฟทเธอริงตันแล้ว
ไฮยาซินธ์น่าจะตื่นเต้นที่สุดในหมู่พวกเรา
- ยินดีด้วยน้อง - ขอบคุณ
- อ้าว ช่างเป็นข่าวดี - แน่นอน
ขอบคุณ ผมก็ดีใจมาก
ดูเหมือนพวกเราหนุ่มๆ พี่น้อง มีเรื่องต้องถามไถ่สารทุกข์สุกดิบกันมากทีเดียว
- ฉันพลาดอะไรไปอีก - ผมก็เป็นหนุ่มเหมือนกันนะ
ฉันเห็นพี่เป็นสัตว์เลี้ยงของบ้านมากกว่า
ทำไมล่ะ ไม่เห็นต้องแกล้งกันเลย
ต้องทำสิ
หล่อนหลอกใช้ฉัน
ขบคิดอย่างไรก็สรุปได้ทางเดียว
รู้ไหมว่าที่จริงแล้วหล่อนเจอคุณพี่ของฉันก่อน
นั่นยิ่งทำให้อดคิดไม่ได้ว่ามิตรภาพของเรา
เป็นแผนของหล่อนที่จะเข้าหาพี่ชายฉันมาแต่แรก
งั้นก็ดีที่มิตรภาพนั้นจบไปนานแล้ว
ขอโทษที เรื่องนี้น่าตกใจจริงๆ
แต่ฉันเองก็มีเรื่องที่น่าตกใจ
เช้านี้คุณพ่อคุณแม่เพิ่งบอกว่ากำลังจัดการ
หาคู่ครองคลุมถุงชน
กับลอร์ดเกรียร์
ลอร์ดเกรียร์น่ะรึ
เขาใกล้ตายอยู่รอมร่อแล้วนี่
เกรงว่าไม่ใช่
แม้จะสูงวัย
เขายืนยันกับคุณพ่อว่าเขาแข็งแรงสมบูรณ์ดี
ฉันคงไม่แพล่มพล่ามไปเรื่อย ถ้ารู้ว่าเธอกำลังทุกข์ใจ
ไม่เป็นไรหรอก
หากฉันจำต้องร่วมหอกับชายแก่คราวทวด
อย่างน้อยเราก็จะได้ใช้เงินเขามาจับจ่าย
ทำตัวเป็นผู้นำสังคมอย่างเลดี้แดนเบอรี่
จัดงานราตรีเลิศหรู และเล่นหูเล่นตากับพ่อม่ายไม่เคอะเขิน
ฟังดูเป็นชีวิตที่ดี
เดวอนนั้นดีมาก แต่เรามีเรื่องสำคัญกว่านี้ต้องคุยกัน
ก่อนอื่น…
อธิบายมาซิ
ไม่เห็นต้องใช้สายตาคาดโทษ
โธ่ ยอมรับเถอะ ข่าวนี้มันกะทันหัน
ที่กะทันหันคือการหมั้นหมายครั้งก่อน
เพราะฉะนั้นผมจะไม่โทษพี่ๆ ถ้าคิดว่าผมโง่เขลา
แต่ความรู้สึกของผมที่มีต่อเพเนโลปี้ ไม่ได้ฉุกละหุกราวสายฟ้าแลบ
ผมรู้จักเธอมานานมาก
น่าจะมีใจและมีความรู้สึกดีๆ ต่อเธอมาโดยตลอด
ความโง่เง่าแง่เดียวที่มี คือผมไม่ได้รู้ใจตัวเองเร็วกว่านี้
เคยพูดคำเหล่านี้ให้เธอได้ยินไหมนี่
แต่ส่วนสุดท้าย ส่วนที่หมั้นกัน
นั่นน่ะต้องฉับพลันทันด่วนหน่อย
อ้อ ต้องด่วนเพราะ…
พี่จะท้าดวลกับน้องหรือไร…
ยังไงนายก็จะแต่งงานกับเธอ และด้วยเหตุผลที่สมควรแต่งเสียด้วย
สำคัญเพียงแค่นั้น
แต่ไปบอกเธอ
ย่อมได้
ผมน่าจะไปหาเพเนโลปี้เดี๋ยวนี้เลย
ก่อนอื่น ดื่มให้เหล่าภรรยา
ยินดีด้วย
ขอบคุณครับ
เชื่อเขาเลยไหม ผมก็เพิ่งรู้
คุณแม่คะ
ฉันต้องได้ข่าวหมั้นหมายของลูกสาว จากจุลสารแบบนี้ใช่ไหม
หลบอยู่ในห้องทั้งวัน
ปล่อยให้ฉันอ่านเจอจากวิสเซิลดาวน์น่ะนะ
ลูกไม่นึกอยากประกาศข่าวดีให้คุณแม่ทราบ
"ข่าวดี"
นี่คิดว่าเป็นข่าวดีรึ
จะเป็นอะไรไปได้ ลูกกำลังจะแต่งงาน
ลอร์ดเดบลิงเป็นคู่ที่เหมาะสม
ต้องฝืนหนักหน่อย แต่ด้วยความแปลกของเขา
นั่นถือเป็นคู่ที่มั่นคง
แต่เธอโยนสิ่งนั้นทิ้งเพื่อจะไปเล่นกับอะไร
กับใจที่หลงเพ้อหนุ่มข้างบ้าน
หนุ่มซึ่งบังเอิญเป็นที่หมายปองที่สุดในฤดูกาลนี้
ลูกไม่คิดว่านั่นไร้เหตุผล
คอลินมีใจให้ลูก
เขาได้บอกหรือยังว่าเขารักเธอ
ไม่ได้… ใช้คำนั้นตรงๆ
โถ เพเนโลปี้
ลืมแล้วหรือว่าพวกบริดเจอร์ตัน
ทำกับเราเลวร้ายเพียงใด ตอนที่แผนของมารีน่าถูกเปิดโปง
แล้วนี่เธออยู่นอกบ้านจนดึกดื่นโดยไม่มีผู้ติดตาม
ก่อนจะย่องกลับเข้ามาตอนเช้าพร้อมกับข่าวหมั้น
กับหนุ่มบริดเจอร์ตันคนเดียวกันนั้น โดยใช้เล่ห์ร้ายกลใดดักจับเขาก็ไม่ทราบ
- ขออนุญาต - มิสเตอร์บริดเจอร์ตันมาค่ะคุณผู้หญิง
มิสเตอร์บริดเจอร์ตัน ยินดีอย่างไม่คาดคิดค่ะ
ผมจะไม่อยู่นาน
แต่ไหนๆ ทุกคนก็พูดเปิดใจกันแล้ว…
- คำเหล่านั้นไม่ควรไปถึงหูคุณ - ผมยังพูดไม่จบ
ลูกสาวคุณไม่ได้ดักจับผมด้วยวิธีใดทั้งนั้น
ผมขอแต่งงานกับเธอเพราะความรัก ไม่มีอะไรด้อยกว่านั้น
หากคุณไม่มัวแต่ใจแคบ พะวงแต่หน้าตาของตนในสังคม
คุณอาจได้เห็นว่าเพเนโลปี้ เป็นหญิงที่น่าหมายปองที่สุดในหมู่พวกคุณ
ในอนาคต ขออย่าทำให้ชื่อบริดเจอร์ตันของเราแปดเปื้อน
ด้วยการพูดเป็นอื่น
ผมอยากพาคุณมาดูก่อนจะถึงวันแต่งงาน
เป็นของตระกูลมานานมากแล้ว
ที่นี่จะเป็นบ้านของเรา
ผมรู้ว่าตอนนี้อาจยังดูซอมซ่อ
แต่เมื่อจัดการใส่เครื่องเรือน และตกแต่งเสียใหม่…
หรือคุณกังวลว่าเราไม่ควรอยู่ที่นี่กันสองต่อสอง
ตอนนี้ยังไม่มีคนรับใช้ แต่ผมนึกว่า ไหนๆ เรากำลังจะแต่งงานกันแล้ว…
ไม่ใช่ค่ะ
คุณไม่รู้ตัวสินะว่านั่นมีค่าต่อใจฉันเพียงใด
คำที่คุณพูดกับคุณแม่ฉัน
ไม่เคยมีใครยืนหยัดเพื่อฉันแบบนั้นเลย
ผมจะยืนหยัดเพื่อคุณเสมอ
เพราะผมรักคุณ เพน
แน่ใจหรือ
ทุกคำที่ผมพูดกับคุณแม่ของคุณเป็นความจริง
คุณเองก็ควรมองเห็นเช่นกัน
คุณคือสตรีผู้เฉลียวฉลาด และกล้าหาญที่สุดที่ผมเคยรู้จักมา
คุณทำให้ผมรู้สึกว่ามีคนเข้าใจ ในแบบที่ไม่เคยมีใครเข้าใจผมมาก่อน
แล้วยังมี…
ปอยผมที่ปล่อยลงมาระบ่า
ดวงตาทอประกายยามที่คุณมองผม
สีฟ้าใสแวววามราวสระน้ำเย็น
ริมฝีปากอวบอิ่มที่เผยอน้อยๆ
ผิวกายที่แสนจะนุ่มนวล
แล้วยังมี…
ส่วนอื่นที่ผม…
เฝ้าฝันถึงเรื่อยมา
คุณต้องสั่งให้ผมหยุดนะถ้าคุณไม่ปรารถนาสิ่งนี้
ฉันไม่ปรารถนาให้คุณหยุดเลย
นอนลงสิ
คุณสวยเหลือเกิน
บอกฉันว่าต้องทำอะไรบ้าง
- ผมทำทุกอย่างให้เอง - ไม่ค่ะ
บอกฉันสิ
คุณ… แตะตัวผมก็ได้
ตรงไหนคะ
ได้ทุกที่
อย่าแตะตรงนั้น
อย่าเพิ่ง
ขอได้ไหม
ดีค่ะ
หยุดทำไมล่ะ
พร้อมหรือยัง
มีมากกว่านั้นอีกเหรอ
อาจจะเจ็บสักนิดนะ
ผมช่วยไม่ได้จริงๆ แต่…
น่าจะเจ็บแค่ครั้งแรกเท่านั้น
ไหวไหม
ไหวค่ะ
พอได้ไหมครับ
ไร้ที่ติเลยค่ะ
อีกรอบได้ไหม
ขอสักห้านาทีนะ
สิบเลยแล้วกัน
แอนโทนี่ ไม่ได้นะ
ทำไมล่ะ
เพราะนิวตันจ้องอยู่
อยากให้บันทึกไว้ด้วยว่าฉันคิดถูก
เรื่องไหน เรื่องหมาของคุณน่ะรึ
หมาของเรา
และไม่ใช่ค่ะ เรื่องข่าวของเรา
นี่ไม่ใช่จังหวะเหมาะที่จะบอกทุกคน
ทั้งเพิ่งมีการหมั้นหมาย
และฟรานเชสก้ากำลังดูใจกับลอร์ดคิลมาร์ติน
แค่นี้คุณแม่ก็มีเรื่องวุ่นอยู่แล้ว
เราเก็บเป็นความลับได้อีกสักพัก
นั่นเป็นเหตุผลเดียว ที่อยากให้ชะลอการบอกข่าวไว้รึเปล่า
คุณดีใจใช่ไหม
ดีใจมาก
แต่ก็ยุ่งมากด้วย
ฉันต้องวางแผนจัดงานฉลองการหมั้นที่ดีที่สุด
ก่อนใครจะเสนอชื่อคนอื่นมาเป็นไวเคาน์เตส
ฉันว่าอย่างนั้น
หมาล่าเนื้อดูดีเหลือเกิน
เด็กดี
ฉันเล่นเปียโนมาตั้งแต่ห้าขวบ
แม้นิ้วฉันยังเล็กเกินจะเอื้อมถึงทุกคีย์
ตอนนั้นคุณพี่ดาฟนี่เพิ่งเริ่มเรียน
ฉันเลยอ้อนคุณแม่ ขอไปนั่งด้วยระหว่างที่คุณพี่เรียน
วันไหนที่ครูจะมา ฉันจะตื่นมาซ้อมตั้งแต่หกโมง
ผมอยากตื่นด้วยเสียงดนตรีของคุณ มากกว่าให้คนรับใช้ปลุกแน่ละ
ครอบครัวฉันไม่คิดอย่างนั้นค่ะ
คุณพี่แอนโทนี่ เคยเอาเก้าอี้เปียโนฉันไปซ่อนทั้งสัปดาห์
ฉันจะได้ไม่ปลุกเขาตื่นแต่เช้าตรู่
ฉันคิดว่านั่นเป็นสาเหตุให้คุณพี่ย้ายไป อยู่ห้องชุดชายโสดของตัวเอง
แต่ตอนนี้ท่านไวเคานท์กลับมาอยู่บ้านแล้วใช่ไหม
ใช่ค่ะ กับพี่สะใภ้
สองคนนั้นหวานเลี่ยนจนเกือบคลื่นไส้
แค่เกือบนะคะ
คุณจะคลื่นไส้กับการแต่งงานของตัวเองไหมครับ
ไม่ค่ะ ฉัน…
ฉันอยากแต่งงาน อยากมากทีเดียว
แค่หวังว่าสามีจะไม่เอาเก้าอี้เปียโนไปซ่อน
ผมไม่คิดฝันจะทำแน่ๆ
เราอาจต้องตั้งโต๊ะของหวานเพิ่มสักตัวสองตัว
อ้อ ให้พ่อครัวทำบิสกิตอบเชยเพิ่มด้วยนะ
เกรกอรี่ชอบทาน
ได้ค่ะท่าน
เท่านี้ก่อนค่ะมิสซิสวิลสัน ขอบคุณค่ะ
เฮ้อ…
ฉันกำลังอยากพัก จากการเตรียมงานต้อนรับอยู่ทีเดียว
แต่คุณพี่ดูจะจัดการเก่งอยู่นี่คะ
ฉันเก่งสิ
แต่ฉันยังอยากออกไปขี่ม้ามากกว่า อย่าไปบอกคุณแม่แล้วกัน
ยังคิดมากเรื่องเพเนโลปี้อยู่รึ
ฉันไม่ประหลาดใจที่เธอมีความลับกับฉัน
นี่ไม่ใช่ครั้งแรก
แต่พี่คอลิน…
แล้วฉันก็ถูกทิ้งให้เผชิญความจริงอีกครั้ง ว่าสุดท้ายทุกคนต้องจับคู่กัน
ทั้งที่ฉันก็อยากออกไปขี่ม้ามากกว่า
พูดเปรียบเปรยนะคะ ที่จริงฉันไม่ชอบม้า
ครอบครัวสำคัญที่สุด
ดังนั้นเธอต้องคุยกับคอลิน บอกเขาด้วยว่าเธอรู้สึกอย่างไร
ไม่มีความรู้สึกใดดีไปกว่าความจริง
งั้นคุณพี่ควรรู้ไว้ว่าเกรกอรี่เกลียดบิสกิตอบเชย
ตั้งแต่พี่เบเนดิกต์ท้าให้กินทั้งถาด จนกระทั่งเขาอาเจียน
ตอนนี้เขาชอบเยลลี่ผลไม้ค่ะ
อ้าว งั้นเปลี่ยนเป็นเยลลี่ผลไม้เลย
ขอบคุณค่ะ
คุณผู้หญิง
เป็นอะไรหรือเปล่าคะ
ฉันควรรู้สึกโดนหมิ่นงั้นรึ ที่มิสเตอร์บริดเจอร์ตันคิดว่า
ฉันมัวแต่ห่วงหน้าตาในสังคม
พูดราวกับการปกป้องสถานภาพของตระกูล ในวงสังคมนี้เป็นเรื่องเลวร้าย
ไม่ผิดอะไรเลยสักนิดค่ะคุณ
แล้วฉันจะรู้ได้อย่างไรว่าคู่นั้นจะแต่งเพราะรัก
ใช่ว่าเป็นเรื่องปกติเสียเมื่อไหร่
ไม่ใช่แค่กับเพเนโลปี้ เราทุกคนก็ลำบากหมด
อิฉันแน่ใจว่าเดี๋ยวคุณหนูก็เข้าใจ คุณแค่พยายามปกป้องลูก
ที่จริงก็น่าจะบอกไปตรงๆ นะคะ
แล้วพูดถึงหน้าตาในสังคม
จังหวะนี้ถ้ามีเส้นสายกับบริดเจอร์ตันก็ไม่แย่นัก
ฉันบอกเขาไปว่าคุณไม่อยู่
ทนายที่มาซักไซ้เรื่องแจ็ค เฟทเธอริงตันน่ะค่ะ
เขาอยากขอพบคุณอีก
สภาพฉันดูยุ่งเลยสินะ
ใช่
แต่ก็เป็นแม่ตัวยุ่งของผม
หวังว่าฉันจะพอใช้ได้สำหรับคุณ
ฉันรู้ว่าคุณมีประสบการณ์มาก
ไม่มีอะไรเทียบกับสิ่งนี้ได้เลย
แม้แต่สาวๆ ในปารีสรึคะ
จะยอมให้ฉันอ่านงานเขียนของคุณอีกไหม
- คุณเคยสัญญาไว้ว่าจะยอม - นั่นก็จริง
แล้วผมก็ไม่ชอบผิดสัญญา
คอลิน มีเรื่องที่ฉันต้องบอกคุณ
มีอะไร
ให้ตาย พวกคนรับใช้เอาของส่วนตัวผมมาแน่เลย
เราขึ้นรถม้าอ้อมสวนไปได้ จะได้ไม่มีใครเห็น
เลดี้แดนเบอรี่
เชิญนั่ง มาสนุกกับวันสำคัญนี้กับเราสิ
เรากำลังฉลองอะไรกันหรือเพคะ
อวสานของเลดี้วิสเซิลดาวน์
ได้กลิ่นไหมล่ะ
อวลกลิ่นความอ่อนแอ
หล่อนไม่ยุแยงตะแคงรั่ว
ไม่พยายามเยาะเย้ย ที่แม่สาวพราวพริ้งของเราหันไปแลคนดาดๆ
หล่อนไม่ป้องกันตัว
ขอบคุณ
เวลานี้แหละจึงควรโจมตี
แล้วทรงวางแผนอะไรไว้ล่ะเพคะ
ทำไปแล้ว
เหล่าคนเดินสาส์นของเรา กำลังตบเท้าไปทั่วท้องถนนในยามนี้
เลดี้แดนเบอรี่
เราจะต้องสนุกกันมากแน่ๆ
สาส์นสมเด็จ
- สาส์นสมเด็จ - ขอบคุณ
เอ้า! จอดก่อน
ประกาศจากสมเด็จพระราชินี
- อะไรคะ - รับไปสิ
สาส์นจากพระราชินี
"ชาวสังคมชั้นสูงที่รักของเรา จากนี้ไป…
ขอประกาศว่าผู้ใดสามารถนำหลักฐานยืนยัน
แสดงถึงตัวตนจริงของเลดี้วิสเซิลดาวน์มาส่งที่วัง
จะได้รับเงินรางวัล 5,000 ปอนด์
ด้วยรัก สมเด็จพระราชินีชาร์ล็อตต์"
ในที่สุด แม่นั่นก็จะได้รับผลกรรมตามสนอง
นึกถึงวันที่วิสเซิลดาวน์โดนกระชากหน้ากากสิ
คุณคงไม่ตามหาตัวหล่อนนะ
ผมแน่ใจว่าไม่ต้องไปหาเอง
ต้องมีคนพยายามขุดจนเจอตัวแน่
เมื่อกี้คุณมีเรื่องอะไรจะบอกผมนะ
ไม่มีค่ะ
ตอนนี้ไม่สำคัญแล้ว
เอโลอีส พี่ตามหาอยู่เลย
คุยกันหน่อยได้ไหม
พี่ขอโทษที่ไม่ได้บอกเธอก่อน เรื่องที่มีใจให้เพเนโลปี้
- เรื่องนี้น้องยืนดีกว่า - เอโลอีส
พี่ชายเราพูดว่ามีใจให้เพื่อนเรา เท่านั้นก็พิลึกมากแล้ว
แต่คุณพี่รู้ว่าเราผิดใจกัน แล้วยังไปทำลับหลังน้องอีก
พี่รู้ แล้วพี่ก็เสียใจจริงๆ
แต่พี่รักเธอ เอล รักหลายแง่มุมจนไม่อาจบรรยายได้หมด
ไม่ต้องพยายามเลยจะดีกว่า
ครั้งหนึ่งน้องก็เคยรักเธอเหมือนกัน
เคยสนิทกันแทบจะไม่แยกจาก
พี่ยังจำได้ วันที่บ้านเฟทเธอริงตัน ย้ายมาอยู่ตรงข้ามจัตุรัส
ตั้งแต่นั้นมาก็ "เพเนโลปี้อย่างนี้" "เพเนโลปี้อย่างนั้น"
และ "เพเนโลปี้กับฉัน จะอ่านดอนกิโฆเต้และเป็นอัศวินด้วยกัน"
น้องเสียใจแทบแย่เมื่อรู้ว่า เราไม่ได้รับอนุญาตให้เรียนฟันดาบ
อีกไม่ช้าเพเนโลปี้จะมาเป็นพี่สะใภ้ของน้อง
กาลครั้งหนึ่งนั่นคงเป็นฝันอันสูงสุดของน้อง
พี่จะดีใจอย่างที่สุดถ้าน้องยินดีกับพี่
พี่รู้ว่าเพเนโลปี้จะดีใจมากเช่นกัน
เกือบลืมไป พี่มีของขวัญมาให้
พี่รู้ว่าน้องเกลียดวิสเซิลดาวน์มากพอๆ กับพี่
เรายินดีมากที่ท่านใคร่จะสมรส กับลูกสาวเราค่ะ ลอร์ดเกรียร์
มั่นใจได้ หากเราสมรสกัน
เราจะต้องเป็นเสาหลักแห่งสังคม
ในฐานะภรรยา มิสคาวเปอร์จะเป็นตัวแทนภาพลักษณ์ของผม
ห้ามใส่ชุดตามสมัยพรรค์นี้อีก
แต่งกายสำรวมไว้จะดีที่สุด เช่นสีเทาหรือน้ำตาล
แล้วเราก็จะไม่ร่อนไปทั่ว สุมหัวนินทากาเลกับคนในวงสังคม
เราจะไปร่วมงานราตรีสโมสร ไม่เกินเดือนละหนึ่งครั้ง
และจะร่วมต่อเมื่อเจ้าภาพ เป็นคนดีมีศีลธรรมอย่างยิ่งยวดเท่านั้น
ผมไม่มีศรัทธากับดนตรี
และศิลปะร่วมสมัยทุกวันนี้ก็ระคายสายตายิ่งนัก
จักษุและโสตประสาทอันอ่อนไหวของเธอ จะไม่มีวันต้องสัมผัสความโสมมเช่นนั้น
ฟังดูแล้วน่าชื่นใจค่ะ
เห็นด้วยไหมจ๊ะ เครสซิด้า
ดีมาก
และแน่นอน ผมยังคาดว่าจะมีลูกอีก
ผมรักเด็กมาก
มีสักสี่ห้าคนก็คงจะดี
แน่สินะคะ
(เงินรางวัลห้าพันปอนด์)
ทำไมไม่มีใครไปหาชื่อหล่อน จากบัญชีสำมะโนประชากรที่โบสถ์
หล่อนต้องมีบ้านอยู่สักแห่ง
เธอจะให้ไปค้นสำมะโนประชากร หาคนชื่อเลดี้วิสเซิลดาวน์น่ะนะ
ไม่ใช่ไปหาตรงๆ สิ แต่หล่อนต้องมีชื่อต้น
คิดว่าจะเจอเลดี้วิสเซิลดาวน์ด้วยวิธีนั้นจริงรึ
ไม่มีใครหาหล่อนเจอหรอก หล่อนซ่อนเก่งเกินไป
พูดถึงหลบๆ ซ่อนๆ เธอไปจับมิสเตอร์บริดเจอร์ตันได้ยังไง
ไปเจอคาถาทำเสน่ห์ในตำราเล่มไหนเข้าล่ะ
ลูกๆ อยู่บ้านนี้ห้ามรังแกน้อง
แม่คือคนที่…
พักนี้พวกเราไม่ทันสำรวมกิริยาวาจากัน
ทั้งตื่นเต้นที่ตั้งครรภ์กันทั้งคู่
แถมยังมีการหมั้นหมายไม่คาดคิด พวกเราจึงเผลอลืมตัวไป
แต่ในฐานะหัวหน้าครอบครัวนี้ แม่ขอย้ำกับทุกคน
เฟทเธอริงตันต้องคอยสนับสนุนกัน
ที่คุณแม่พูดก่อนหน้านี้นั่นสนับสนุนลูกแล้วรึ
ลูกพูดถูก แม่ก็ใจร้ายกับลูกจริงๆ แต่เราจะยุติตรงนี้
และโชคดีที่เราต้องเตรียมงานฉลองการหมั้น
เพื่อให้เริ่มต้นกันใหม่ได้
ต้องเตรียมเหรอ
งานนี้เพเนโลปี้กับแม่จะไปแค่สองคน
ลูกสองคนจะได้มีเวลาครุ่นคิด
ว่าจะปรับพฤติกรรมที่ทำต่อน้องอย่างไร
ขอกลับไปอ่านหนังสือที่ห้องแล้วค่ะ
เชิญจ้ะ
ดูเหมือนสิ่งเดียวที่ฉับพลันยิ่งกว่าการหมั้นหมาย
ระหว่างมิสเฟทเธอริงตัน กับมิสเตอร์บริดเจอร์ตัน
คือการที่ชาวสังคมลอนดอน ด่วนกลับไปดำเนินตามวิถีเดิม
นำโดยเลดี้เฟทเธอริงตัน ซึ่งรีบผูกสัมพันธ์กับบ้านบริดเจอร์ตัน
และสมเด็จพระราชินีผู้ทรงกลับมาไล่ล่า
หาตัวเลดี้วิสเซิลดาวน์โดยเปล่าประโยชน์
แต่ความลับนี้หาใช่เรื่องที่จะเร่งได้
ส้อมต้องอยู่มือซ้าย
มีดกับช้อนอยู่มือขวา
เยี่ยมค่ะ เขาเรียนรู้เร็วมาก
หัวไวเหมือนแม่น่ะค่ะ
คิดอย่างนั้นไหมคะวิล
ขอตัวก่อนนะ
คุณจะได้พร้อมออกงานสังคมแรก
บัญชีเป็นยังไงบ้าง
ยังว่างเปล่ากว่าที่ควรจะเป็น
- สัปดาห์นี้คุณต้องพักบ้าง - พักไม่ได้…
พักได้สิ
และฉันยืนยันให้พัก
ดีมากค่ะ
บัญชีมันไม่คิดถึงคุณหรอก แต่ครอบครัวคิดถึง
ใช่ค่ะ มือขวา
ดีมาก
ขอบคุณนะคะ
สวัสดีค่ะท่านสุภาพบุรุษ
งานนี้ยิ่งล้ำไปอีกขั้นครับคุณพี่
- ดูการตกแต่งสิ - ขอบคุณค่ะ ทุกคนดูหล่อมาก
คงไม่เท่าเกรกอรี่
น้องรัก ไปได้หมวกชั้นดีนั่นมาจากไหนกัน
อีกไม่ช้าผมจะเข้าเรียนที่อีตันแล้ว ถึงคราวทำตัวให้สมฐานะ
อีตันอาจช่วยให้สมองพี่เติบโต จนเต็มหมวกใบนั้นได้สักวัน
ในฐานะสุภาพบุรุษของบ้าน เธอต้องไปต้อนรับแขก
ยินดีต้อนรับค่ะ
มิสไฮยาซินธ์
ยินดีอย่างยิ่งที่ได้รู้จักค่ะ ลอร์ดเคนท์
ไม่ต้องไปสนใจเธอหรอก
ผมได้คันธนูและลูกศรมาใหม่ อยากดูไหม
การตกแต่งรอบนี้ดูอึมครึมกว่าที่จำได้นะว่าไหม
ว่าที่เจ้าสาวของผม
สวัสดีค่ะ
สวัสดีว่าที่ลูกเขย
เลดี้เฟทเธอริงตัน
น่ายินดีนักที่คุณทักทายอย่างอบอุ่น
ฉันเสียใจกับคำพูดก่อนหน้านี้จริงๆ
ขอให้เราเลิกแล้วต่อกันเถิด
คืนนี้จะได้ฉลองอนาคตของเราทุกคน
อ้อ ถ้าคุณตั้งใจเช่นนั้น ผมก็จะตั้งใจทำให้เป็นดังนั้น
ฉันต้องไปบอกคุณแม่คุณ ว่าฉันชอบการตกแต่งใหม่นี้มากทีเดียว
เครื่องดื่มอยู่แถวนี้ไหมนะ
เอโลอีสบอกว่ามิสคาวเปอร์มาโดยไม่ได้รับเชิญ
ผมไม่แน่ใจว่าจะปฏิเสธได้ลง
- ไม่เป็นไรค่ะ - ดี
ผมนึกสาแก่ใจที่หล่อนมานะ จะได้เห็นชัยชนะของคุณให้กระจ่างตา
ใครก็ตามที่กังขากับคู่นี้ช่างเขลานัก
แถมเธอเพียงแค่ต้องเป็นตัวเอง เพื่อให้เขาแต่งงานด้วย
เธอเป็นเด็กสาวที่น่าทึ่งจริงๆ ค่ะ
เลดี้บริดเจอร์ตัน
ลอร์ดแอนเดอร์สัน ยินดีต้อนรับค่ะ
มาร์คัส ไม่รู้ว่าคืนนี้เธอจะมาด้วย
เราบังเอิญเจอกันระหว่างออกไปเดินเล่นวันก่อน
เป็นความบังเอิญที่น่ายินดี
ใช่สิคะ
ฉันจึงเชิญเขามาค่ะ
อ้อ
เอ้า ดื่มแด่คู่รักแสนสุข
ลอร์ดเกรียร์เลวร้ายมาก เอโลอีส
ฉันกำลังหาทางเลี่ยงคำขอแต่งงานของเขา
จะช่วยฉันไหม
ช่วยสิ แต่ขอตัวเดี๋ยว
ถ้าพี่ชายฉันไม่ใช่คนโอบอ้อมอารีที่สุดในโลก
เธอก็คงยังไม่ได้บอกเขา
ฉันยังรอจังหวะเหมาะๆ อยู่
นี่ไม่ใช่เรื่องของเธอคนเดียวแล้ว
ความลับ คำโกหกนี้
ยิ่งมีค่าหัวจากพระราชินี ไม่ช้าต้องถูกเปิดโปง
เมื่อเรื่องแดงขึ้นมา พี่คอลินจะรู้ว่าฉันก็ปิดบังจากพี่ด้วย
ถ้าเธอจะบอกความจริงเองได้ยากนัก
ฉันจะช่วยสงเคราะห์และบอกเขาให้
ฉันให้เวลาถึงเที่ยงคืน
เครื่องดื่มครับ
ทุกอย่างปกติดีหรือเปล่า
สวัสดีค่ะ
เลดี้อาร์โนลด์ ขออนุญาตแนะนำให้รู้จัก กับพี่สะใภ้ผม เลดี้บริดเจอร์ตันครับ
ยินดีมากที่ได้รู้จักค่ะ
คุณจัดงานเลี้ยงได้เด็ดดีทีเดียว
ฉันชอบเธอแล้วล่ะ
ขออนุญาตแนะนำให้รู้จักพี่ชายฉัน ไวเคานต์บริดเจอร์ตันค่ะ
ผมได้ยินแต่คำชื่นชมคุณเท่านั้น ท่านลอร์ด
แปลว่าคุณไม่ได้คุยกับครอบครัวผมเลยสินะ
ลอร์ดคิลมาร์ตินคะ คุณต้องเล่าเรื่องตลก
ที่เล่าให้ฉันฟังเมื่อวันก่อน เรื่องรองเท้าบูทน่ะค่ะ
อ้อ ใช่ครับ
รองเท้าบูท
ตอนนั้นมีโคลน…
โคลนเกาะรองเท้าบูทเยอะเลยทีเดียว
ไปหาอะไรดื่มกันหน่อยดีไหมคะ
คิดอย่างไรคะ
สองคนนั้น… คล้ายกันมากทีเดียว
ใช่ แต่คุณไม่คิดหรือคะ
ฟรานเชสก้าควรได้คนที่ ช่วยให้เธอกล้าเข้าสังคมมากกว่านี้
ยิ่งพระราชินีทรงไม่พอพระทัย…
มากเสียจนอาจเป็นแรงบันดาลใจ ให้ทรงตั้งรางวัลค่าหัววิสเซิลดาวน์วันนี้
หรือครั้งนี้คุณแม่จะลองใช้วิธีอย่างตรงไปตรงมา
ผมรู้ว่าไม่ใช่วิสัยของคุณแม่ ที่จะโน้มน้าวชักใยลูกๆ
ล้อแม่รึ
เหมือนที่คุณแม่ล้อผมได้ตรงจุดเมื่อฤดูสังคมปีที่แล้ว
- ขอตัวนะคะ - จ้ะ
อยู่นี่เอง เลดี้บริดเจอร์ตัน เราคลาดกันไปมาอยู่เรื่อย
เกรงว่าเป็นหน้าที่ของเจ้าภาพค่ะ
เข้าใจดีเลยค่ะ
สวัสดีครับทุกท่าน ขออนุญาตกล่าวอะไรเล็กน้อย
คนส่วนใหญ่เมื่อตกม้า จะได้คำแนะนำให้ฮึดกลับขึ้นนั่งใหม่
แต่ผมว่า นอนไปตรงนั้นเถิด เพราะขณะที่คลุกโคลน
เราอาจได้พบกับว่าที่เจ้าสาวโดยไม่รู้ตัว
การขี่ม้าอันไม่ได้เรื่องของผมในวันนั้น ทำให้ได้พบกับมิสเฟทเธอริงตัน
เพน ผมซึ้งใจอย่างยิ่งที่ได้อยู่กับเธอในค่ำคืนนี้
ผมตั้งตารอชีวิตคู่ที่เราจะได้ใช้ร่วมกัน
จะได้ทำความรู้จักกันอย่างถ่องแท้
และจะไม่มีวันมองเมินคุณค่า ของทุกวันที่ได้อยู่กับคุณ
ยินดีด้วย
ไชโย
แด่ความสุขกายสบายใจ
ขอแสดงความยินดีกับทั้งสองคน
ดื่มให้แก่การรู้จักธาตุแท้ของกันและกัน
อย่างถ่องแท้
ก่อนจะหมดเวลา
พูดถึงเวลาชีวิตค่ะ
เวลาไม่คอยใคร แด่พลานามัยอันสมบูรณ์
ขอบคุณนะ เอโลอีส พี่…
ฉันก็อยากเสริมว่าฉันภูมิใจเหลือเกิน
กับเพเนโลปี้ ลูกคนสวยของฉัน
แด่คู่รักแห่งฤดู และแด่ตระกูลเฟทเธอริงตัน-บริดเจอร์ตัน
ผมบอกไม่ถูกว่างานนี้ ต้องดื่มเหล้าที่แรงหรืออ่อนกว่านี้ดี
ทีนี้ รับของหวานและเล่นเกมสักหน่อย ในห้องรับแขกดีไหมคะ
ไปกันไหม
ไปสิคะ
กฎของบริดเจอร์ตันครับ ทุกท่าน
คนที่เดาถูกจะเป็นผู้บอกใบ้ในรอบถัดไป
เราจะผลัดกันถามตอบไปทั่ว จนกระทั่งอัจฉริยะสมองใสในหมู่เรา
เผยตัวออกมา
ใครเริ่มก่อนดีครับ
น่าจะเพเนโลปี้นะคะ คืนนี้เป็นคืนของเธอ
- ได้ - ตกลงค่ะ
ดีจ้ะ
"พยางค์สองบ่งชี้พยางค์หนึ่ง บอกถึงครอบครัวรักสมัครสมาน
ทั้งหมดแล้วผลิตฤดูอันผลิบาน"
"ผลิตฤดูอันผลิบาน…" ต้องเป็นดอกไม้อะไรสักอย่าง
- ลิลลี่ ฟอร์เก็ตมีน็อต ไลแลค - ไม่ใช่
ความโล่งอกบ่งชี้ดีต่อใจ เมื่ออยู่ในแวดล้อมของครอบครัว
ดอกฮาร์ทอีส
- เอโลอีสตอบถูก - เก่ง
- เก่งมาก น้องพี่ - เก่งจริงๆ ตาเธอแล้ว
เอาละ รอบสอง
ขอบคุณ
"พยางค์แรกรวมใจสายสัมพันธ์
พยางค์สองตีกลับปลีกวิเวก
พยางค์สามคือหูจากปัจเจก รวมอเนกคือเล่นคำปริศนา"
- อะไรที่มีคำว่า "นัน" - ใช่เลย
- ติ่งหู - ไม่ใช่
ใช่คำว่า "คอนันดรัม" ฉงนสนเท่ห์รึเปล่า
- จริงด้วย - ฉลาด
- เก่งมาก - เก่งกันจริง
ฉลาดมาก เก่ง
"พยางค์แรกต้องเสี่ยงเพียงจะได้ พยางค์สองเสี่ยงเสียที่สร้างมา
รวมเป็นคำเปล่ามินำพา ใจจริงปร่ามิได้เป็นตามพูดเลย"
"บ้าน" รึเปล่า
ไม่ใช่ "เสี่ยงได้ เสี่ยงเสีย"
คำว่า "มิตรภาพ" สินะ
ใช่ค่ะ
จะมีเราคนอื่นได้เล่นกับเขาบ้างไหม
- สองคนนี้มีความหลังกันมา - และอาจจะคลี่คลายได้เสียที
ฉันหยิบเครื่องดื่มให้เอง
"พยางค์แรกนุ่มนิ่มเหลืองอร่าม ช่างแสนงามโดยเฉพาะยามวสันต์
พยางค์ต่อมัวแต่ยุ่งสารพัน…"
ดูเหมือนนิคกี้กำลังจะได้หัดเล่นหมากรุก
อ้อ แต่สัปดาห์นี้เดซี่ขึ้นม้าได้แล้วนะ
- จริงรึ - ลูกตาเป็นประกายเชียว
ตอนที่ข่มความกลัวจนได้ และทำสิ่งที่ยากที่สุด
ในหัวฉันคิดแต่ว่า "อยากให้พ่อของเธอได้เห็น"
- ผมไปเอาเครื่องดื่มให้นะ - ขอบคุณค่ะ
- น้ำมะนาวนะ - ค่ะ อยู่ทางนั้น
เก่งมากเลย วิล
ได้เสียที
"พยางค์แรกเติมความฉ่ำแด่พงไพร สร้างชีวิตเกิดใหม่งอกเงยดี
พยางค์สองประดับผมดรุณี จนสาวนี้ล่วงเป็นภรรยา
รวมคำนำจบกองทองคำ หยุดชอกช้ำ เลิกปะทะ จบสงคราม"
เรนโบว์ สายรุ้ง
ถูกต้องแล้วครับ
เก่งจริง
เก่ง
"พยางค์แรกเป็นคำสื่อถึงสถานการณ์…"
ฉันเล่าแผนให้ฟังเอาไหม
ที่จะเลี่ยงการแต่งกับลอร์ดเกรียร์
เอาสิ
ฉันจะไปเช่าห้องที่เวียนนา
ใช้ชีวิตด้วยเงินรางวัลที่ได้จาก การระบุตัววิสเซิลดาวน์
เอโลอีส ไม่สนใจเลยรึที่ฉันโดนบังคับ ให้แต่งงานกับชายที่แก่กว่าสามเท่า
ฉันสนใจสิ
และฉันก็อยากตะโกนต่อว่าคุณพ่อคุณแม่เธอ
ถ้าคิดว่าทำแล้วจะได้อะไรขึ้นมา
แต่ต่อให้ฉันอยากเห็นวิสเซิลดาวน์ ถูกเปิดโปงใจจะขาด
เธอไม่มีทางหาตัวหล่อนได้
เธอไม่คิดว่าฉันฉลาดพอ
ไม่ ฉันไม่ได้หมายความอย่างนั้น ฉันเองยังหาหล่อนไม่เจอเลย
ทั้งที่เธอฉลาดกว่าฉันมาก
เครสซิด้า ขอโทษนะ แต่เวลานี้ฉันไม่มีอารมณ์ต่อปากต่อคำ
ฉันจะหาทางเอาเงินรางวัลนั้นมาจนได้
ลอร์ดคิลมาร์ติน สนุกกับคืนนี้ไหมคะ
สนุกครับ ขอบคุณมาก
เมื่อไม่มีกลุ่มผู้ชมมากขนาดนั้นแล้ว ผมอยากเล่าให้คุณสามคนฟัง
เรื่องรองเท้าบูทเปื้อนโคลนของผม
เรื่องจริงเป็นอย่างนี้ครับ
จู่ๆ ก็เกิดรอยโคลนปริศนาขึ้นในบ้านของเรา
วันนั้นพวกเรา ตัวผม คนรับใช้ แม้แต่คุณแม่
พากันตามรอยโคลนปริศนาไปทั่วบ้าน
แม้คนรับใช้ทำความสะอาด ยังกลับมีรอยโคลนเพิ่มอีก ราวกับเป็นผีร้าย
ผมค้นหาต้นตอกระทั่งจนปัญญา
สุดท้ายเมื่อก้มลงมองจึงได้พบว่า ผีร้ายที่ว่านั้นแท้จริงแล้ว
คือตัวผมเอง ไล่หาต้นตอของโคลน ที่มาจากรองเท้าตัวเองแท้ๆ
ผมเล่าเพื่อจะบอกว่า บางครั้งผมก็พลาด ไม่เห็นสิ่งที่ปรากฏตรงหน้า
แต่กลับไม่พลาดสายตาจากมิสฟรานเชสก้า
เธอคนนี้… ผมเห็นได้ในทันที
ลูกพูดถูก นี่เป็นเรื่องที่ดีมากทีเดียว
- มิสเตอร์บริดเจอร์ตัน - มาค่ะ
ดีมาก
ขอบคุณครับ
"พยางค์แรกเป็นเพียงคำนาม พยางค์สองกลับยิ่งน้อยด้อยกว่านั้น
ยิ่งยิบย่อยเมื่อจับมารวมกัน สุดท้ายนั้นกลับไร้ชื่อจะเอ่ยไป"
หรือเป็นคำว่า "นิรนาม"
เอ้า ใช่
แต่อีกหน่อยเลดี้วิสเซิลดาวน์จะไม่ได้นิรนามแล้ว
- พระราชินีทรงยืนยันเลยนะ - ฉันว่าหล่อน…
ใครจะสนเรื่องไร้สาระอย่างตัวตนวิสเซิลดาวน์ ฉันว่าช่างหยาบคาย
ผมว่าวิสเซิลดาวน์ต่างหากที่หยาบคาย
แต่วงสังคมชั้นสูงหยาบคายเสียบ้างก็ดี
ฉันพยายามจะบอกว่า…
ถ้าถูกกระชากหน้ากาก ตระกูลจะฉาวจนอยู่ไม่ได้
และไร้ความหวังที่จะได้แต่งกับใครอีก
ขอตัวค่ะ
เราควรบอกทุกคนคืนนี้
นึกว่าอยากรอก่อน
คุณกับฉัน…
จังหวะนี้เรามีความสุขที่สุด
ถ้าให้ยอมรับตามตรง ฉันก็นึกอยาก ให้เรามีเราแค่สองคนไปนานกว่านี้สักหน่อย
นี่เป็นจุดเปลี่ยนครั้งสำคัญในชีวิต แต่คุณกับผมจะเดินไปพร้อมกับลูกของเรา
ในแบบเดียวกับที่เราทำมาด้วยกัน
รางวัลแบบนั้นไม่เพียงพอ
ที่จะล่อให้เลดี้วิสเซิลดาวน์เผยตัวออกมา
จริง หลายคนยอมทำเรื่องอื้อฉาวกว่านั้น เพื่อยอดเงินจำนวนนั้น
เมื่อเช้าเราเห็นกุลสตรีสามคน วิ่งตามเด็กส่งจุลสาร
เพื่อหาตัวตนของหล่อน
หล่อนย่อมไม่อยากถูกกระชากหน้ากาก
ไม่แน่ หล่อนอาจอยากเผยโฉมหน้า
ทั้งมีอำนาจ ชื่อเสียงฉาวโฉ่
มีอิสรภาพที่จะทำอะไรก็ได้ ไม่นับว่าได้เงินก้อนโตอีก
แล้วก็ยังมีเรื่องที่ไม่จำเป็นต้องแต่งงานเลยด้วย
พูดดีมีประเด็น
คนอย่างหล่อนอาจชีวิตดีกว่าเราทุกคนก็ได้
แต่จินตนาการว่าอยู่กับความลับนั้นมาโดยตลอดสิ
ต้องกัดกินใจอย่างหนักแน่
เลวร้ายน่าดูนะ ใช้ชีวิตสองหน้าแบบนั้น
ผมคงไม่สามารถเก็บความลับนั้นได้เกินชั่วโมง
ผมก็ทำไม่ได้แน่ๆ
เพน หายไปไหนมา ผมตามหาแทบแย่
ฉัน… แค่ต้องไปหายใจหน่อย
ผมรู้ว่ามีเรื่องกวนใจคุณ
ผมสัมผัสได้ คุณหลบตาผมมาตลอดคืน
ไม่นะ คอลิน…
ผมจะเข้าใจ ถ้าเรื่องที่คุณพูดบนรถม้าเป็นการพลั้งปาก
ถ้าตอนนี้คุณไม่ได้รู้สึกเช่นเดียวกับผม
คอลิน… ฉันมีเรื่องต้องบอกคุณ
เพน คุณเป็นอะไรหรือเปล่า
คอลิน น้องต้องบอก…
เอโลอีส ให้คนรับใช้เอาผ้าเย็นมาหน่อย
- เพน - คุณแม่ครับ เลดี้แดนเบอรี่
เรามีข่าวจะแจ้ง
เรากำลังจะมีลูกค่ะ
นั่นข่าวดีที่สุดเลย!
ไปบอกทุกคนกันเถอะ ต้องดีใจกันมากแน่ๆ
ฟังทางนี้หน่อยครับทุกท่าน
ฉันมีเรื่องจะประกาศ
ถึงเวลาหยุดข้อกังขาหรือทฤษฎีต่างๆ เสียที
อยากรู้ใช่ไหมว่าเลดี้วิสเซิลดาวน์เป็นใคร
คุณจะได้รู้
ฉันเองนี่แหละ
มิสคาวเปอร์ ล้อเล่นใช่ไหม
ฉันไม่ได้พูดเล่นค่ะ
ฉันคือเลดี้วิสเซิลดาวน์ และคุณพูดถูก
ฉันจะทำอะไรก็ได้
ฉันหายใจไม่ออก หายใจไม่ออก
เอาน้ำมาหน่อย
อย่ามุง ให้เธอหายใจ
เพน!
คำบรรยายโดย ศันสนีย์ โอบอ้อม